Takwimu zaonyesha ongezeko kubwa la talaka Afrika mashariki\nWataalamu wa masuala ya ndoa wanasema idadi ya ndoa zilizovunjika ni kubwa kuliko takwimu zilizopo

Ndoa ni jambo la kiimani na ibada kwa jamii zilizo nyingi, lakini kwa sasa zinaonekana kukumbwa na dhoruba, ya ama kutengana ama kutalakiana kabisa. 

Nchini  Tanzania,  Utafiti wa kufuatilia kaya Tanzania, wa mwaka 2014/15 uliofanywa na Ofisi ya Taifa ya Takwimu (NBS) unaonyesha kuwa kiwango cha talaka kimeongezeka kwa asilimia 1.1

Hii ina maana kuwa kwa sasa kila watu 100 wenye umri wa kuoa au kuolewa waliopo Tanzania, wawili wametalakiwa kutoka mmoja mwaka 2008/09.

Mbali na talaka, kuna wanandoa takriban wanne kwa kila 100 ambao wametengana. 

Hali hiyo pia inazikumba nchi za zingine za Afrika mashariki Kenya, Rwanda na Uganda. 

Kulingana na msemaji wa mahakama za Rwanda Mtabazi Harrison  takwimu juu ya kuvunjika kwa ndoa  zinaonyesha kuwa tatizo hilo linaendelea kuongezeka.   

''Tulipata takwimu zinazoonyesha kuwa idadi ya ndoa za watu wanaotaka kutenganishwa zilikuwa 2236 kuanzia mwezi januari hadi Disemba na ni kesi zilizosajiliwa mahakamani za mwanzo na mwaka huu kuanzia mwezi Januari  hadi mwezi wa saba  tumepata kesi  za aina hiyo 1,134. Hii inaonyesha kuwa ingawa hatujamaliza mwaka na huku mwaka wa sheria ukielekea ukingoni,  kesi hizi hazionyeshi kupungua'', amesema Bwana Mutabazi.     

Kwa nini talaka zinaongezeka? 

Uvalishanaji pete

Kulingana na Rozina Mwakideu  mmoja wa wanawake  wa Kenya waliotalakiwa  muda mfupi baada ya kuingia kwenye ndoa,  sababu za kuvunjika kwa ndoa ni baadhi ya wana ndoa kuficha tabia zao kwa wapenzi wao, pamoja na  wanandoa kuwa na malengo wanapoingia kwenye ndoa, na baadae kugundua kuwa malengo yao hayawezi kutekelezeka.  

 ''Kuna kufahamiana na kuna vile mtu anaweza kuficha makucha yake, watu wengi huwa wanaweka matarajio kibinadamu ambayo wakati mwingine unaona mwenzako hayuko tayari kuyatekeleza'', amesema Rosina katika mazungumzo na BBC.

Mshauri wa  masuala ya ndoa nchini Tanzania, Chriss Mauki, takwimu ambazo zinapatikana za talaka kwa Tanzania huenda si...\n\ntl;dr:
Takwimu, zilizopo sasa zinaonyesha  ongezeko kubwa la talaka kwa ndoa nyingi katika nchi za Afrika Mashariki.